
	ประกาศ เทศบาลตำบลทอนหงส์

	เรื่อง สอบราคาจ้างเหมาทำอาหารกลางวัน ภาคเรียนที่ ๒/๒๕๕๓ 
สำหรับศูนย์พัฒนาเด็กเล็กเทศบาลตำบลทอนหงส์

	 

	          เทศบาลตำบลทอนหงส์มีความประสงค์จะ สอบราคาจ้างเหมาทำอาหารกลางวัน   ภาคเรียนที่ ๒/๒๕๕๓ สำหรับศูนย์พัฒนาเด็กเล็กเทศบาลตำบลทอนหงส์   ประจำปีงบประมาณ  พ.ศ.  ๒๕๔๔  เด็กจำนวน  ๑๖๑   คน     คนละ  ๑๓  บาท  จำนวน  ๙๕  วัน  (ตั้งแต่วันที่  ๑๕  พฤศจิกายน ๒๕๕๓ถึงวันที่  ๓๑  มีนาคม  ๒๕๕๔  วันที่มีการเรียนการสอน) โดยจัดให้มีอาหารกลางวัน  ๑  มื้อ  ต้องประกอบด้วย  ข้าวสวย  อาหารอย่างน้อย  ๑  อย่าง  และขนมหวานหรือผลไม้ตามฤดูกาล  หรือตามที่เทศบาลกำหนด  ให้ถูกตามหลักโภชนาการและครบ  ๕  หมู่  รวมทั้งเก็บล้างภาชนะที่ใช้ในการรับประทานอาหาร   และแก้วน้ำดื่มให้สะอาดเรียบร้อย   ซึ่งมีราคากลางในการจ้างครั้งนี้  ๑๙๘,๘๓๕.-  บาท  (หนึ่งแสนเก้าหมื่นแปดพันแปดร้อยสามสิบห้าบาทถ้วน)  โดยมีรายละเอียดดังนี้

	          ผู้มีสิทธิเสนอราคาจะต้องมีคุณสมบัติ ดังต่อไปนี้

	                   ๑.   เป็นผู้มีอาชีพรับจ้างงานที่สอบราคาจ้างดังกล่าว
                   ๒. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว
                   ๓. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
                   ๔. เป็นผู้ที่ผ่านการคัดเลือกผู้มีคุณสมบัติเบื้องต้นในการจ้างของเทศบาลตำบลทอนหงส์
                   ๕. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่เทศบาลตำบล     ทอนหงส์ ณ วันที่ประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้

	          กำหนดยื่นซองสอบราคา ในวันที่ ๑๘ ตุลาคม ๒๕๕๓ ถึงวันที่ ๒ พฤศจิกายน ๒๕๕๓ ตั้งแต่  เวลา ๐๘.๓๐ น. ถึงเวลา ๑๖.๓๐ น.  ในวันและเวลาราชการ  และในวันที่  ๓  พฤศจิกายน  ๒๕๕๓  ระหว่างเวลา  ๐๙.๓๐  น. ถึงเวลา  ๑๑.๐๐  น.  ณ ศูนย์รับและเปิดซองสอบราคา ที่ว่าการอำเภอพรหมคีรี
จังหวัดนครศรีธรรมราช และกำหนดเปิดซองใบเสนอราคาในวันที่ ๔ พฤศจิกายน ๒๕๕๓ ตั้งแต่เวลา ๑๐.๐๐ น. เป็นต้นไป

	ผู้สนใจติดต่อขอซื้อเอกสาร  สอบราคาจ้าง ด้วยตนเอง  หรือซื้อเอกสารสอบราคาทางไปรษณีย์ได้ในราคาชุดละ  ๕๐๐.-  บาท  (ห้าร้อยบาทถ้วน) ได้ที่ สำนักงานเทศบาลตำบลทอนหงส์ ๑๐๐/๔ หมู่ที่ ๒ ตำบลทอนหงส์ อำเภอพรหมคีรี จังหวัดนครศรีธรรมราช ๘๐๓๒๐ ในวันที่ ๑๘ ตุลาคม ๒๕๕๓ ถึงวันที่ ๒ พฤศจิกายน ๒๕๕๓ ตั้งแต่เวลา ๐๘.๓๐ น. ถึงเวลา ๑๖.๓๐ น. ดูรายละเอียดได้ที่เว็บไซต์ www.thonhongcity.go.th หรือสอบถามทางโทรศัพท์หมายเลข ๐-๗๕๓๙-๔๒๐๘ ต่อ ๑๒ ในวันและเวลาราชการ

 เงื่อนไขอื่น ๆ 
          ๑.  กรณีที่โรงเรียนไม่ได้เปิดทำการเรียนการสอน  เทศบาลฯ จะงดจ่ายค่าอาหารกลางวันซึ่งจะแจ้งให้ผู้รับจ้างทราบล่วงหน้าก่อน
          ๒.  เมื่อ "เทศบาลตำบลทอนหงส์"  ตรวจพบว่าการประกอบอาหารของผู้รับจ้างไม่ถูกสุขลักษณะหรือไม่เป็นไปตามเงื่อนไขที่กำหนดในสัญญาจ้าง  เกิน  ๑  ครั้ง  เทศบาลตำบลทอนหงส์สามารถบอกเลิกสัญญาจ้างได้ทันทีโดยไม่มีเงื่อนไข  และผู้รับจ้างไม่สามารถเรียกร้องค่าเสียหายใด ๆ ทั้งสิ้น

	 

	ประกาศ ณ วันที่ ๑๘ ตุลาคม พ.ศ. ๒๕๕๓

	 


	 

	 

	(นาย อมร แคล้วภัย)

	ตำแหน่ง นายกเทศมนตรีตำบลทอนหงส์


